ରାଉରକେଲା ୨୮।୧ଃ ସୁନ୍ଦରଗଡ ରାଜଗାଙ୍ଗପୁର ଥାନା ଅନ୍ତର୍ଗତ ପୋଡସିଂ ଗାଁ ନାଳରୁ ଗଳିତ ଶବ ଉଦ୍ଧାର ହୋଇଛି । ମୃତକ ଜଣଙ୍କ ପୋଡସିଂ ମୈଦାନ ଟୋଲିର ୩୧ ବର୍ଷ ବୟସ୍କ ଏସରାନ ହେମ୍ବ୍ରମ ।
ସୂଚନାଯୋଗ୍ୟ ଯେ, ଗତ ଶନିବାର ରାତିରୁ ଘରୁ ନିଖୋଜ ଥିଲେ ଏସରାନ । ଏ ନେଇ ପରିବାର ଲୋକେ ଖୋଜାଖୋଜି କରିବା ପରେ ନମିଳିବାରୁ ଥାନାରେ ଅଭିଯୋଗ କରିଥିଲେ । ଗୁରୁବାର ସକାଳୁ ଗାଁ ଲୋକେ ତାଙ୍କ ମୃତଦେହ ନାଳ ପାଣିରେ ଭାସୁଥିବା ଦେଖିବାକୁ ପାଇଥିଲେ । ପରେ ପରିବାର ଲୋକଙ୍କୁ ଏ ସମ୍ପର୍କରେ ଖବର ଦେଇଥିଲେ ।
ଖବର ପାଇ ରାଜଗାଙ୍ଗପୁର ପୋଲିସ ଘଟଣାସ୍ଥଳରେ ପହଞ୍ଚି ମୃତଦେହକୁ ଉଦ୍ଧାର କରି ଘଟଣାର ଅଧିକ ତଦନ୍ତ ଜାରି ରଖିଛି । ତେବେ ତାଙ୍କୁ କେହି ହତ୍ୟା କରିଥିବା ପରିବାର ଲୋକେ ଅଭିଯୋଗ ଆଣିଛନ୍ତି । ପୋଲିସ ମୃତଦେହ ଜବତ କରି ତଦନ୍ତ ଚଳାଇଛି ।
